Sali chak moun. Gras ak lapè pou nou tout nan non pwisan Jezi.
Salitasyon depi bèl Aber Falls isit la nan North Wales.
Byenveni nan yon lòt edisyon 'Lafwa Se Yon Bagay Natirèl' isit la sou God's Heart TV.
Jodi a, mwen vle pale ak ou sou yon bagay ki te reyèlman manje an dedan
po ak fib relasyon kotidyen nou yo.
Mwen ka konpare li avèk yon viris ke pyès moun pa gen yon iminite konplèt ki pwoteje yo.
Li se an reyalite youn nan zouti ki pi efikas bò kote dyab la
epi se youn nan pyèj li yo ki pi komen.
M ap pale de ofans. Wi, ofans.
Menm si li konplike oswa senp,
Posibilite pou ofans yo san fin men jan pou lis relasyon yo
Yon lot jan ou ka di sa - Nan mond sa, li imposib pou evite ofans
Se pa yon kesyon de ki moun ki pral ofanse w oswa ki lè yo pral ofanse w
oswa ki kote ofans sa a soti.
Kesyon an se - ki repons ou lè ofans vini?
Pèp Bondye, jis mande tèt ou kounye a:
Nenpòt lè w ofanse, ki jan w reyaji?
Lè yon moun fè w mal oswa fè w yon move bagay, ki jan w reyaji?
Paske souvan repons nou an kite nou vilnerab pou rankin ka pran rasin.
Sa danjere.
Lè rankin pran rasin nan kè ou,
si w pa pran prekosyon - li pral mennen ou anba, li pral fè w desi epi desan ou
sou wout amètim, anvi, jalouzi, nechanste, kòlè ak konfli.
E se danjere. Rankin se yon bagay ki danjere pou lavi espirityèl ou.
Kesyon an se pa gravite ofans la nan natirèl
oswa pèsepsyon ou nan dwa ou pou offanse.
problem lan se - nouri ofans nan kè se yon bagay mòtèl.
Kèlkeswa sa yon moun ta fè w, oswa di w, nouri ofans nan kè se yon bagay mòtèl.
ki se pou sa nou dwe veye sou kè nou.
Pèp Bondye, ou dwe veye sou kè w.
Lè yo ofanse nou, li komen pou santi w blese epi blame ofansè nou an.
Epi paske nou santi dwa nou yo vyole,
kè blese nou ka fasilman kwè ke se dwa nou pou nou ofanse.
Se sa k fè nou defann kòlè nou ak amètim nou pou nou jistifye pou ki sa nou pa vle padone.
Men, si w gade pi fon,
baz reklamasyon sa a chanèl, li pa espirityèl.
Se lwa natirèl, li pa espirityèl.
Antanke kretyen, se prensip nou:
Kit ou gen rezon oswa w antò,
ou pa gen dwa kenbe ofans.
Sa se estanda nou; se prensip nou.
Si w reklame dwa w, ou deja antò.
"Men, ou pa konnen ka mwen an! Ou pa konnen sikonstans yo nan ka mwen an!"
Gade, kèlkeswa agiman w mete nan tèt ou pou eseye konvenk ou
sou dwa lejitim ou nan ka w la,
sa pa chanje prensip Bondye a.
Rankin pa gen jistifikasyon.
Rankin pa gen jistifikasyon. kanpe nèt.
Ou ka gen rezon nan je lòm.
Ou ka menm santi w korèk nan je w
men devan Bondye -
Mèt destine w, Li menm ki kenbe tout kè nan men l ' -
ou pa gen pyès dwa pou rankin.
Pa gen si, pa gen men.
Antanke kretyen, ou pa gen dwa gen rankin. Kanpe nèt.
Ofans pwal vini. Wi - li pwal vini.
Men, nou pa dwe espas nan kè nou pou l devlope.
Nou pa dwe bay ofans plas nan kè nou.
Gade, si w ofanse se nòmal.
Men nouri ofans nan kè w se peche.
Nouri ofans nan kè w fè Sentespri a tris.
Se yon desizyon pou mete tèt pa w sou tèt Bondye
pou gade agiman w pou rankin,
argiman ki santre sou ou menm
kòm yon otorite ki pi wo ke Pawòl Bondye.
Men si dyab la twonpe w nan fè w kwè ke se dwa w pou w ofanse,
ou itilize pwòp men w pou mare chenn yo ki mare w la.
E sa ki fè li pi danjere se ke w pa menm reyalize ke ou pran nan pyèj.
Ou ka tonbe fasilman nan sik visye sa a nan
izolasyon ki santre epi enpoze sou tèt ou
Paske sa se rezilta moum kap viv avèk kè ki ofanse.
Lè w kenbe ofans nan kè w, Lè sa a, ou filtre tout bagay nan li.
Menm si w te vin gade bèl jèdo sa a jodi a,
ou tap gade li atravè ofans.
Ou pale nan li, manje nan li, ri nan li.
Ou menm priye nan li,
Se pou sa anpil priyè jodi a se kont lènmi yo yo fèt olye yo fèt kont feblès yo.
Ou dòmi nan li, se sa ki kòz anpil kochma jodi a.
Ou gen rapò ak lòt moun atravè li,
Se poutè sa jodi a anpil nan nou li siyifikasyon
nan aksyon ak inakson moun.
Jodi a, gen anpil lagè imajinè ke nou goumen nan lespri nou
sou pwoblèm ki pa menm egziste an reyalite.
Nou entèprete aksyon moun yo epi maljije rezon ki motive yo
nan pèsepsyon nou ki tou etwat ak yon prekonsepsyon ki pa byen gide.
Li fasil pou nou rasyonalize pwòp aksyon pa nou pandan n ap jije ak kondane lòt moun.
Nou kenbe lòt moun nan yon estanda ke nou menm nou pa ka atenn
e atantki pa reyèl mennen nan relasyon malsen ki
baze sou lachè, pa Lespri.
E relasyon sa yo fèt pou desepsyon anvan yo menm kòmanse.
Epi konsa, sik lavi ap bouje -
sik fè mal, sik doulè, sik ofans.
Pèp Bondye, sa a dwe sispann!
Nou dwe retounen sou kwa a - sou kwa Kris la!
Sonje pawòl Jezi yo sou kwa a. Li te di: "Papa, padonnen yo!"
Sa a se prensip Bondye a; se prensip nou kòm kretyen.
"Papa, padonnen yo!"
Sa pa kite okenn plas pou rankin.
Kwa Kris la pa kite okenn espas pou rankin.
Li pa bay dwa pou rankin.
Paske aprè tout bagay, nou tout kanpe nan bezwen padon diven Bondye a
epi jan Bib la di nan Jak 2:10-11 -
sèlman Bondye ka detèmine si yon peche pi gran pase yon lòt.
Pandan m ap pwal fèmen mesaj sa a jodi a,
kite m raple w parabòl sèvitè ki te san pitiet nan Matye 18 la.
Apre mesaj sa a, mwen vle ankouraje w ale epi li parabòl sa a.
Epi pandan w ap li, mande tèt ou -
poukisa yon moun ta kenbe lwen yon lòt moun
kado a ke Bondye te ba ou pou gran mèsi?
Nan kè nou, toujou gen yon batay ant lachè ak lespri a.
Men, sonje sa a - chak fwa ou nouri ofans nan kè ou,
ou koube devan lachè.
Sonje liv Women 8:6-8 la.
Li di moun k ap viv nan domèn lachè pa ka fè Bondye plezi.
Konsa, reziste dyab la jodi a nan refize rankin!
Reziste dyab la jodi a nan refize ofanse. Kijan?
Lè nou wè tou sa y'ap fè n tankou yo fè Papa n.
Si yo ensilte mwen, yo ensilte Papa a.
Si yo maltrete m, yo maltrete Papa a.
Si yo fè manti sou mwen, yo fè manti sou Papa a
paske mwen pa gen pouvwa pou kont mwen.
Mwen pa gen plas pou rankin nan kè mwen
paske mwen konnen mwen pa gen dwa pou rankin.
Nan pawòl Pwofèt TB Joshua te di:
"Pa gen anyen mwen pa ka neglije depi se pou Jezi!"
Pwovèb 19: 11
Kounye a, pèp Bondye, annou priye ansanm.
Kòmanse lage tèt ou
lè w padone moun ki te fè w mal sou yon fòm oswa sou yon lòt.
Nan otorite nan non Jezikri,
Libere w anba grif rankin nan kounye a!
Dekonekte w ak doulè kounye a!
Lage w!
Lage w, nan non pwisan Jezikri
Mwen deklare emosyon w san ofans kounye a!
Se pou nou lib, nan non pwisan Jezikri!
Tout chenn ofans nan lespri w - yo dwe lache kounye a!
Tout chenn amètim nan lespri w - yo dwe lache kounye a!
Tout chenn kòlè nan lespri w - yo dwe lache!
Nan non pwisan Jezikri!
Kèlkeswa satan chèn te itilize pou konekte tèt li avèk ou -
avèk fanmi ou, biznis ou , maryaj ou, finans ou -
Mwen di, yo dwe kase kounye a!
Se pou nou kase, nan non Jezikri!
Amèn!
Mwen ka wè chenn sa yo lache kounye a!
Mwen ka tande chenn yo tonbe nan non Jezikri!
Koulye a, kòmanse di Bondye mèsi pou libète w,
paske lè Pitit Bondye a libere w, ou libere tout bon!
Mèsi, Jezikri.